ananddey/assamese-wiki-corpus huggingface dataset:
ফ্ৰিডৰিক নীৎসে

ফ্ৰিডৰিক নীৎসে (; জন্ম: ১৫ অক্টোবৰ ১৮৪৪ – মৃত্যু : ২৫ আগষ্ট ১৯০০) এজন জাৰ্মান দাৰ্শনিক, সাংস্কৃতিক সমালোচক, সংগীতজ্ঞ, কবি, লেখক, আৰু দৰ্শনবিদ, যাৰ ৰচনাসমূহে আধুনিক বৌদ্ধিক ইতিহাসত গভীৰ প্ৰভাৱ পেলাইছে। সমসাময়িক সংস্কৃতি, ধৰ্ম আৰু দৰ্শনৰ সমালোচনা তেওঁৰ মূল্যবোধ আৰু নৈতিকতাৰ ভেটি সম্পৰ্কীয় এটা মৌলিক প্ৰশ্নৰ ওপৰত কেন্দ্ৰিত আছিল।

উদ্ধৃতি

যিজনে 'কিয়' জীয়াই থাকিব লাগে জানে, তেওঁ কেনেকৈ জীয়াই থাকিব লাগে তাকো ভালদৰে জানে৷
সকলো সুন্দৰ শিল্প, সকলো মহান শিল্পৰ সাৰমৰ্ম হ’ল কৃতজ্ঞতা।
আমি জীৱনটো ভাল পাওঁ, জীয়াই থকাত অভ্যস্ত হোৱাৰ বাবে নহয় প্ৰেমত অভ্যস্ত হোৱাৰ বাবে।
মই তোমালোকক অতিমানৱৰ শিক্ষা দিছোঁ। মানুহ এনে এক বস্তু যাক অতিক্ৰম কৰা যায়।
যি জনে দৈত্যৰ সৈতে যুদ্ধ কৰে, তেওঁ সাৱধান হ’ব লাগে যাতে তেওঁ নিজেই দৈত্য নহয়।
যদি তুমি দীঘল সময় ধৰি এটা খাদলৈ চোৱা, খাদেও তোমাৰ ফালে চায়।
ঈশ্বৰ মৃত। ঈশ্বৰ মৃত হৈয়েই থাকিব। আৰু আমি তেওঁক হত্যা কৰিছোঁ।
সংগীতহীন জীৱন বৃথা।
যি বস্তুৱে মোক ধ্বংস নকৰে, সি মোক অধিক শক্তিশালী কৰে।
মানুহে যিকোনো দুখ সহ্য কৰিব পাৰে, যদি তেওঁ ইয়াত অৰ্থ বিচাৰি পায়।

উৎস

বাহ্যিক সংযোগ

Category:দাৰ্শনিক
শ্ৰেণী:পৰিচয় অংশৰ প্ৰয়োজন থকা পৃষ্ঠা
শ্ৰেণী:লেখক
শ্ৰেণী:কবি
শ্ৰেণী:সঙ্গীতজ্ঞ
মুনিন্দ্ৰ হাজং

মুনিন্দ্ৰ হাজং অসমৰ এগৰাকী তথা হাজং জনগোষ্ঠীৰ লোক-সংস্কৃতিবিদ, অভিনেতা, গায়ক। তেখেতে ৰাষ্ট্ৰীয় পৰ্যায়ৰ বিভিন্ন অনুষ্ঠানত অংশগ্ৰহণ কৰাৰ সমান্তৰাল কৈ ডিব্ৰুগড় আকাশবাণী কেন্দ্ৰতো স্বৰচিত গীত পৰিবেশন কৰি সুখ্যাতি অৰ্জন কৰিছিল। তেওঁ হাজং ভাষাৰ জনপ্ৰিয় চিনেমা "উজৗন চুলতৗ আৰ' ভাতি চুলতৗ" নামৰ কৌতুক ভৰা চিনেমাত বিশেষ চৰিত্ৰত অভিনয় কৰিছিল। মুনিন্দ্ৰ হাজঙৰ জন্ম ০১ জানুৱাৰী ১৯৫৩ চনত মেঘালয় ৰাজ্যৰ বালাট নামৰ ঠাইত জন্ম গ্ৰহণ কৰে। তেঁওৰ পিতৃৰ নাম আছিল মাধৱ হাজং আৰু মাতৃৰ নাম দ্ৰৌপদী হাজং। তেওঁৰ লোক-সংস্কৃতিক দিশত হাজং সমাজৰ বাবে মুনিন্দ্ৰ হাজঙে বহু অৱদান আগবঢ়াইছে।
ইণ্টাৰপোল

আন্তৰ্জাতিক পুলিচ সংগঠন বা ইণ্টাৰপ'ল -ৰ জন্ম হয় ১৯২৩ চনত অষ্ট্ৰিয়াৰ ৰাজধানী ভিয়েনাত আন্তৰ্জাতিক অপৰাধ আৰু অপৰাধীসকলক দমন কৰাৰ অৰ্থে। ইণ্টাৰপ'ল (INTERPOL) নামটো International আৰু Police এই শব্দ দুটাৰ পৰা আহিছে। প্ৰতিষ্ঠা হোৱাৰ পাঁচ বছৰৰ পাছতেই হিটলাৰে সংগঠনটো ভংগ কৰি দিছিল। অৱশ্যে দ্বিতীয় মহাসমৰ শেষ হোৱাৰ পিছত ১৯৪৬ চনত পেৰিছত সংগঠনটোক পুনৰুজ্জীৱিত কৰা হয়। সম্প্ৰতি সংগঠনটোৰ মুখ্য কাৰ্য্যালয় ফ্ৰান্সৰ লিঅ' চহৰত অৱস্থিত। বৰ্তমান পৃথিৱীৰ ১৯৪খন ৰাষ্ট্ৰ ইণ্টাৰপ'লৰ সদস্য। ভাৰতবৰ্ষ ১৯৩৮ চনৰ ইণ্টাৰপ'লৰ সদস্য। ৰাষ্ট্ৰসংঘৰ পিছত ই পৃথিৱীৰ দ্বিতীয় বৃহত্তম আন্তৰ্জাতিক সংস্থা। এই সংস্থাত আৰবী, ইংৰাজী, ফৰাচী আৰু স্পেনিছ ভাষাত কাম কৰা হয়।

কাৰ্য্যাৱলী

ইণ্টাৰপ'লৰ মুখ্য কাৰ্য্যালয়ৰ লগত প্ৰতিখন সদস্য ৰাষ্ট্ৰৰ মূল গুপ্তচৰ সংস্থাই যোগাযোগ ৰাখে। সদস্য ৰাষ্ট্ৰ সমূহৰ এই সংস্থাবিলাকৰ যোগেদিয়েই ইণ্টাৰপ'লে বিশ্বজুৰি অপৰাধী খা-খবৰ ৰাখে বা গ্ৰেপ্তাৰ কৰে।
নজন সদস্যৰে গঠিত এক কাৰ্য্যনিৰ্বাহক কমিটীয়ে ইণ্টাৰপ'লৰ কাম-কাজ চোৱা-চিতা কৰে। প্ৰতি বছৰে কোনো এখন সদস্য ৰাষ্ট্ৰৰ ৰাজধানীত ইয়াৰ উচ্চ পৰ্যায়ৰ বিষয়াসকল মিলিত হয়।

তথ্য সংগ্ৰহ

শ্ৰেণী:আন্তঃৰাষ্ট্ৰীয় সংস্থা
কোকো লী

কোকো লী (চীনা: 李玟; ১৭ জানুৱাৰী ১৯৭৫ – ৫ জুলাই ২০২৩) আছিল হংকঙত জন্মগ্ৰহণ কৰা এগৰাকী সংগীতশিল্পী, গায়িকা, অভিনেত্ৰী আৰু নৃত্যশিল্পী। তেওঁ আমেৰিকাৰ বজাৰত সফলতা লাভ কৰা প্ৰথমগৰাকী চীনা গায়িকা হোৱাৰ লগতে একাডেমী বঁটা (অস্কাৰ) অনুষ্ঠানত সংগীত পৰিৱেশন কৰা প্ৰথম আৰু একমাত্ৰ চীনা ব্যক্তি আছিল। ইয়াৰ উপৰিও তেওঁ এন.বি.এ. (NBA) খেলত গীত গোৱা প্ৰথমগৰাকী চীনা গায়িকা, লছ এঞ্জেলছৰ ৱাল্ট ডিজনি কনচাৰ্ট হলত সংগীতানুষ্ঠান পৰিৱেশন কৰা প্ৰথমগৰাকী এছিয়ান আৰু 'চেনেল'ৰ প্ৰথমগৰাকী চীনা ৰাষ্ট্ৰদূত আছিল।

উদ্ধৃতি

মোৰ মায়ে সদায় কৈছিল, ‘তোমাৰ শিপাক নাপাহৰিবা, তুমি ক’ৰ পৰা আহিছা সেয়া নাপাহৰিবা।’ মই চীনা, আৰু চীনা হিচাপে মই গৌৰৱান্বিত। মই সদায় সেই কথা মনত ৰাখোঁ।
(২০২২)

মই কোকো লী আৰু মোৰ অভিষেকৰ পৰা এতিয়ালৈকে ২৭ বছৰ হ’ল। আন্তঃৰাষ্ট্ৰীয় পৰ্যায়ত মই যিমানেই উচ্চতাত নাথাকো কিয়, মই এতিয়াও গৌৰৱেৰে ক’ব পাৰোঁ যে মই চীনা আৰু মই চীনৰ হংকঙৰ পৰা আহিছোঁ।
(২০২২)

চীনৰ প্ৰতিগৰাকী ব্যক্তিয়ে কৈছে যে এয়া অন্যায়। আমি চীনা। আমি জানো কি শুদ্ধ আৰু কি ভুল। আমি বহুত চতুৰ। আমি যুক্তিবাদী। আমাৰ কাণকেইখন জঠৰ নহয়।
(on the competition rules of Sing! China)

মই শিকিছোঁ যে মানুহ বহুত, বহুত নিষ্ঠুৰ হ’ব পাৰে।
(২০২২)

এজন যত্নশীল ব্যক্তি হোৱা আৰু আনক সহায় কৰা, এটা দয়ালু হৃদয় গঢ়া আৰু অতিশয় শৃংখলাবদ্ধ হোৱা – কাৰণ জীৱনটো কঠিন।
(২০২৩)

আনৰ দুখ-যন্ত্ৰণাৰ প্ৰতি সজাগ হোৱা আৰু পাৰিলে সহায় কৰিবলৈ চেষ্টা কৰা, আমাৰ ধৰিত্ৰী আইক ভালপোৱা, এজন ভাল শ্ৰোতা হোৱা, জ্ঞান আহৰণ কৰা আৰু আনক দিবলৈ প্ৰচুৰ মৰম সঞ্চয় কৰা। নিজৰ জীৱনৰ মালিক নিজে হোৱা। তুমি বিশ্বাস কৰা কিবা এটাৰ বাবে থিয় দিয়া। মানুহক অনুপ্ৰাণিত কৰিবলৈ এজন প্ৰভাৱশালী ব্যক্তি হোৱা। আৰু সকলোতে মৰম আৰু ইতিবাচকতা বিলাই যোৱা। মনত ৰাখিবা এই পৃথিৱীত কেৱল তুমিয়েই এজন, তুমি অনন্য। জীৱনটো অতি চুটি হ’ব পাৰে গতিকে ডাঙৰ সপোন দেখাৰ সাহস কৰা!
(২০২৩)

জীৱনটো কেতিয়াবা অসহনীয় যেন লাগিছিল কিন্তু মই এগৰাকী 'মহিলা যোদ্ধা'ৰ দৰে মনোভাৱ গ্ৰহণ কৰিছিলোঁ।
(২০২৩)

মৰম আৰু বিশ্বাস ~ এই দুটা মোৰ প্ৰিয় শব্দ যি মই মোৰ হৃদয়ত দৃঢ়ভাৱে কঢ়িয়াই লৈ ফুৰোঁ আৰু এই অবিশ্বাস্যভাৱে কঠিন বছৰটো পাৰ কৰিবলৈ মোৰ ইয়াৰ অতিশয় প্ৰয়োজন আছিল।
(২০২৩)

শ্ৰেণী:চীনৰ ব্যক্তি
শ্ৰেণী:কণ্ঠশিল্পী
মনোৰমা ভূঞাৰ শিশু-সাহিত্য সমগ্ৰ

মনোৰমা ভূঞাৰ শিশু-সাহিত্য সমগ্ৰ শিশু সাহিত্যিক মনোৰমা ভূঞাৰ শিশুৰ বাবে ৰচনা কৰা গ্ৰন্থ সমুহৰ একত্ৰ সংকলন। অনুভৱ পৰাশৰে সম্পাদনা কৰা গ্ৰন্থখন প্ৰথম প্ৰকাশ কৰিছিল গুৱাহাটীৰ চিন্তামণি প্ৰকাশনে।

উদ্ধৃতি

"ঢেঁকীৰ এটা নিৰ্দিষ্ট জোখ আছে। ৮ ফুট × ৪ ইঞ্চি × ৩ ইঞ্চি জোখৰ ভাল কাঠৰ বাটাম এটা ইয়াৰ বাবে উপযুক্ত। বাটামটোৰ আগপিনে ২ ফুট এৰি এটি ঘূৰণীয়া বিন্ধা কৰা হয় য'ত ঢেঁকীৰ থোৰাটো সুমুৱাই লোৱা হয়।"
"তাঁত বাতি কৰিবলৈ লোৱা সূতা টান কৰিবলৈ মাৰ দিয়া হয়। চাউল দি সিজোৱা সূতা চেৰেকীত ভৰাই লেটাইৰে নেচা হয়। লেটাইৰ জোখৰ সৰু চেৰেকীত ভৰাই সূতা উঘাত পকাই তাঁত বাতি কৰিবৰ বাবে সাজু কৰা হয়।"
"বেয়া কাম কৰি পৃথিৱীত নাম ৰখোৱাতকৈ নাম নথকাই ভাল।"
"মানুহ সুন্দৰভাৱে জীয়াই থাকিবলৈ চিন্তাধাৰা হ'ব লাগিব সকলো সময়তে অসীম, উদাৰ, আকাশৰ দৰে বিস্তৃত আৰু মানৱ কল্যাণৰ বাবে আগ্ৰহী।"
"যিজন ৰজাই প্ৰজাক পুত্ৰবৎ পালন কৰে, দান-পুণ্য, যাগ-যজ্ঞ আদি কৰি সৎভাৱে জীৱন ধাৰণ কৰি সৎ আচৰণ কৰে তেওঁৰ যশ-কীৰ্তি দশোদিশে বিয়পি পৰে তেনেজন ৰজা এই পৃথিৱীত কালৰ কৱলৰ পৰা মুক্ত হ'ব পাৰে।"

উৎস

শ্ৰেণী:অসমীয়া গ্ৰন্থ
কৃষ্ণা দেৱনাথ

কৃষ্ণা দেৱনাথ ( কৃষ্ণ দেৱনাথ ; জন্ম: ১০ অক্টোবৰ ১৯৫৫) বাংলাদেশৰ সৰ্বোচ্চ আদালত আপীল বিভাগৰ এগৰাকী অৱসৰপ্ৰাপ্ত বাংলাদেশী ন্যায়াধীশ। বাংলাদেশৰ প্ৰথম হিন্দু মহিলা বিচাৰক আছিল তেওঁ। ইয়াৰ উপৰিও তেওঁ উচ্চতম ন্যায়ালয়ৰ আপীল বিভাগৰ বাংলাদেশৰ প্ৰথম হিন্দু মহিলা ন্যায়াধীশ।

প্ৰাথমিক জীৱন আৰু শিক্ষা

১৯৫৫ চনৰ ১০ অক্টোবৰত জন্মগ্ৰহণ কৰা দেবনাথৰ পিতৃৰ নাম দীনেশ চন্দ্ৰ দেবনাথ, যি ৰাজশাহী বিশ্ববিদ্যালয়ৰ ন্যায়াধীশ আৰু আইন অধ্যাপক আছিল আৰু মাতৃৰ নাম বেনু দেৱনাথ। ৰাজশাহী বিশ্ববিদ্যালয়ৰ পৰা এল এল বি আৰু এল এল এম উত্তীৰ্ণ হয়।২০২২ চনৰ ৯ জানুৱাৰীত উচ্চতম ন্যায়ালয়ৰ আপীল বিভাগত নিযুক্তি লাভ কৰে। ৪১ বছৰীয়া ন্যায়িক কেৰিয়াৰ সম্পূৰ্ণ কৰাৰ পিছত ২০২২ চনৰ ৯ অক্টোবৰত অৱসৰ গ্ৰহণ কৰে।

তথ্যসূত্ৰ
দ্বিতীয় উদয় সিংহ

উদয় সিংহ দ্বিতীয় ; (১৫২২ চনৰ ৪ আগষ্ট – ১৫৭২ চনৰ ২৮ ফেব্ৰুৱাৰী) ১৫৪০ চনৰ পৰা ১৫৭২ চনত তেওঁৰ মৃত্যুৰ আগলৈকে মেৱাৰ ৰাজ্যৰ দ্বাদশ মহাৰাণা আছিল। ভাৰতৰ বৰ্তমানৰ ৰাজস্থান ৰাজ্যৰ উদয়পুৰ চহৰৰ প্ৰতিষ্ঠাপক আছিল। ৰাণা ছাংগা আৰু বুণ্ডীৰ ৰাজকুমাৰী ৰাণী কৰ্ণাৱতীৰ চতুৰ্থ পুত্ৰ।

প্ৰাথমিক জীৱন

উদয় সিংহৰ জন্ম হৈছিল ১৫২২ চনৰ আগষ্ট মাহত চিত্তোৰত। পিতৃ ৰাণা ছাংগাৰ মৃত্যুৰ পিছত দ্বিতীয় ৰতন সিংহক ৰজাৰ মুকুট পিন্ধোৱা হয়। ১৫৩১ চনত দ্বিতীয় ৰতন সিংহক হত্যা কৰা হয়। তেওঁৰ পিছত তেওঁৰ ভাতৃ মহাৰাণা বিক্ৰমাদিত্য সিং ৰাজপাটত বহে। বিক্ৰমাদিত্যৰ ৰাজত্বকালত যেতিয়া ১৫৩৫ চনত গুজৰাটৰ মুজাফ্ফৰীদ চুলতান বাহাদুৰ শ্বাহে চিত্তোৰক আক্ৰমণ কৰিছিল, তেতিয়া উদয় সিঙক নিৰাপত্তাৰ বাবে বুণ্ডীলৈ পঠিওৱা হৈছিল। তেওঁৰ প্ৰিয় পত্নী আছিল আৰু তেওঁৰ পুত্ৰ জগমল সিং, কুঁৱৰ আগৰ সিং আৰু কুঁৱৰ পচ্যদ সিংহৰ মাতৃ আছিল। ধীৰবাইয়েও তেওঁৰ দুগৰাকী কন্যা সন্তান জন্ম দিছিল। ৰাণী বীৰ বাই ঝলা কুঁৱৰ সাগৰ সিং আৰু কুঁৱৰ ৰায় সিঙৰ মাতৃ আছিল।

ৰাজত্ব

১৫৪০ চনত কুম্ভলগড়ত মেৱাৰৰ সম্ভ্ৰান্ত লোকসকলে তেওঁক মুকুট পিন্ধাইছিল। প্ৰথম পত্নী মহাৰাণী জয়ন্তবৈ সোংগাৰ (জালোৰৰ আখেইৰাজ সোংগাৰাৰ কন্যা)ৰ পৰা তেওঁৰ জ্যেষ্ঠ পুত্ৰ মহাৰাণা প্ৰতাপৰ জন্ম হয়।

১৫৪৪ চনত ছামেলত মালদেৱক পৰাস্ত কৰি শ্বেৰ শ্বাহ ছুৰীয়ে মাৰৱাৰ আক্ৰমণ কৰে। উদয় সিঙে মাত্ৰ মেৱাৰৰ গৃহযুদ্ধৰ সৈতে মোকাবিলা কৰিছিল আৰু শূৰ সাম্ৰাজ্যৰ সৈতে যুঁজিবলৈ তেওঁৰ হাতত সম্পদ নাছিল, এইদৰে তেওঁ শ্বেৰ শ্বাহে মেৱাৰৰ জনসাধাৰণৰ কোনো ক্ষতি নকৰে বুলি চৰ্তত চিত্তৰক শ্বেৰ শ্বাহ ছুৰীৰ হাতত আত্মসমৰ্পণ কৰিছিল। শ্বেৰ শ্বাহে এই চৰ্তসমূহ মানি লৈছিল কাৰণ তেওঁ জানিছিল যে দখলটো দীঘলীয়া আৰু ব্যয়বহুল হ'ব।

উদয় সিং আৰু তেওঁৰ পৰিষদে চিত্তোৰ অত্যন্ত দুৰ্বল বুলি অনুভৱ কৰিছিল আৰু এইদৰে মেৱাৰৰ ৰাজধানীক সুৰক্ষিত স্থানলৈ স্থানান্তৰিত কৰাৰ পৰিকল্পনা কৰিছিল। ১৫৫৯ চনত মেৱাৰৰ গিৰৱা অংশত কাম আৰম্ভ হয় আৰু সেই বছৰতে খেতিৰ প্ৰসাৰৰ বাবে মানৱসৃষ্ট হ্ৰদ নিৰ্মাণ কৰা হয়। ১৫৬২ চনত এই হ্ৰদটো সম্পূৰ্ণ হয় আৰু অতি সোনকালেই নতুন ৰাজধানীখন উদয়পুৰ নামেৰে জনাজাত হয়। কবিৰাজ শ্যামালদাসৰ মতে উদয় সিঙে যুদ্ধ পৰিষদ আহ্বান কৰে। সম্ভ্ৰান্ত লোকসকলে তেওঁক চিত্তোৰত এটা গেৰিছন এৰি পাহাৰত ৰাজকুমাৰসকলৰ সৈতে আশ্ৰয় ল’বলৈ পৰামৰ্শ দিলে। ১৫৬৭ চনৰ ২৩ অক্টোবৰত আকবৰে চিত্তোৰৰ ওচৰত নিজৰ শিবিৰ গঠন কৰে। উদয় সিংয়ে চিত্তোৰক তেওঁৰ নিষ্ঠাবান মুখীয়াল ৰাও জয়মল আৰু পট্টাৰ হাতত এৰি গোগুণ্ডালৈ (যিখন পিছলৈ তেওঁৰ অস্থায়ী ৰাজধানী হৈ পৰিল) গৈ অৱসৰ গ্ৰহণ কৰে। ১৫৬৮ চনৰ ২৩ ফেব্ৰুৱাৰীত চাৰিমাহ ধৰি ঘেৰাও কৰি আকবৰে চিত্তোৰ দখল কৰে; ঘেৰাওৰ ফলত চহৰখন নিৰ্মমভাৱে লুটপাত হয় আৰু চিত্তোৰৰ সৈন্যদল আৰু ২৫-৪০,০০০ সাধাৰণ নাগৰিকৰ মৃত্যু হয়। চিত্তোৰ মোগলৰ হাতত পৰাস্ত হোৱাৰ লগে লগে উদয়ে পিছলৈ নিজৰ ৰাজধানী উদয়পুৰলৈ স্থানান্তৰিত কৰিব।

১৫৭২ চনত গোগুণ্ডাত তেওঁৰ মৃত্যু হয়। মৃত্যুৰ পিছত জগমলে সিংহাসন দখল কৰিবলৈ চেষ্টা কৰে যদিও মেৱাৰৰ সম্ভ্ৰান্ত লোকসকলে জগমলক সফল হোৱাত বাধা দি ১ মাৰ্চত মহাৰাণা প্ৰতাপ সিংহক সিংহাসনত বহুৱাই দিয়ে

তথ্যসূত্ৰ

শ্ৰেণী:ৰাজস্থানৰ ব্যক্তি
শ্ৰেণী:ছিছোদিয়া বংশ
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
লোক সভা টিভি

লোক সভা টিভি এক ভাৰতীয় কেবল দূৰদৰ্শন নেটৱৰ্ক, ভাৰত চৰকাৰৰ দ্বাৰা যিয়ে কেন্দ্ৰীয় চৰকাৰৰ কাম-কাজ আৰু অন্যান্য লোক কাৰ্য বিষয়ক সামগ্ৰী প্ৰদৰ্শন কৰে। এই চেনেলৰ উদ্দেশ্য ভাৰতৰ সকলো সংসদীয় আৰু বৈধানিক সংগঠনৰ কাম-কাজৰ তথ্য ৰাজহুৱাভাৱে উপলব্ধ কৰোৱা। এই চেনেলে ভাৰতৰ নিম্ন সদন লোক সভাৰ কাম-কাজ পোণপটীয়াভাৱে আৰু পাছলৈও প্ৰকাশিত কৰে।

ইতিহাস

১৯৮৯ৰপৰা সংসদৰ কোনো কোনো অংশ প্ৰচাৰ হৈ আহিছে, যেনে ৰাষ্ট্ৰপতিৰ ভাষণ। ১৯৯৪ৰপৰা উভয় সদনৰ প্ৰশ্ন কাল দূৰদৰ্শন আৰু অনাতাৰত প্ৰচাৰ হ'বলৈ আৰম্ভ কৰিলে।

২০০৬ চনত ডিডি লোক সভা চেনেলৰ স্থান গ্ৰহণ কৰিলে লোক সভা টিভিয়ে। এই চেনেল এক ২৪-ঘণ্টীয়া টিভি চেনেল, যি লোক সভাৰেই সম্পত্তি আৰু লোক সভাৰ দ্বাৰাই চালিত। লোক সভাৰ অধিবেশণৰ সময়ত এই চেনেলত সকলো কাৰ্য পোণপতীয়াকৈ প্ৰদৰ্শন কৰা হয়, আৰু অন্যান্য সময়ত বিভিন্ন সাংস্কৃতিক আৰু শিক্ষাগত অনুষ্ঠানৰ সৈতে আলোচনা আদি প্ৰদৰ্শন কৰা হয়।

তথ্য সংগ্ৰহ

শ্ৰেণী:দূৰদৰ্শন কেন্দ্ৰ
সুৰেশ চন্দ্ৰ মিশ্ৰ

সুৰেশ চন্দ্ৰ মিশ্ৰ (১৯০৩ – ৩০ মাৰ্চ ১৯৯৩), পণ্ডিত সুৰেশ চন্দ্ৰ মিশ্ৰ নামেও জনাজাত, আছিল এগৰাকী ভাৰতীয় ৰাজনীতিবিদ আৰু স্বাধীনতা কৰ্মী। তেখেত ১৯৫২ চনৰ পৰা ১৯৫৭ চনলৈ বিহাৰৰ মংঘীৰ সমষ্টিৰ বাবে প্ৰথম লোকসভাৰ সদস্য হিচাপে কাৰ্যনিৰ্বাহ কৰিছিল। ১৯২০ চনত মিশ্ৰই মহাত্মা গান্ধীয়ে আৰম্ভ কৰা অসহযোগ আন্দোলনত অংশগ্ৰহণ কৰিছিল, যাৰ লক্ষ্য আছিল দেশত ব্ৰিটিছ শাসনৰ পৰা সম্পূৰ্ণ স্বাধীনতা লাভ কৰা।

প্ৰাথমিক জীৱন

মিশ্ৰ প্ৰথমে পেছাত এজন কৃষক, আৰু এজন সমাজকৰ্মী আছিল। তেখেতে হিন্দী ভাষাত বহুতো ৰচনা প্ৰকাশন কৰিছিল।

মৃত্যু

১৯৯৩ চনৰ ৩০ মাৰ্চত ৯০ বছৰ বয়সত বিহাৰৰ মংঘীৰত তেখেতৰ মৃত্যু হয়।

তথ্যসমূহ

শ্ৰেণী:বিহাৰৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:ৰাজনীতিবিদ
শ্ৰেণী:ভাৰতৰ স্বাধীনতা সংগ্ৰামী
মাজবাট বিধানসভা সমষ্টি

মাজবাট বিধানসভা সমষ্টি (ইংৰাজী: Majbat Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ১৯৭৮ চনত এই সমষ্টিটো পোনপ্ৰথমবাৰৰ বাবে গঠন কৰা হৈছিল। ২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়াৰ পিছতো এই সমষ্টিটো বাহাল ৰখা হয়।

এই সমষ্টিটো ওদালগুৰি জিলাৰ অন্তৰ্গত আৰু ই দৰং–ওদালগুৰি লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ প্ৰাৰ্থীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

নিৰ্বাচন বৰ্ষ
বিধায়ক
ৰাজনৈতিক দল
১৯৭৮
চিলভিয়াছ কন্দপান
জনতা পাৰ্টী
১৯৮৩
চিলভিয়াছ কন্দপান
ভাৰতীয় জাতীয় কংগ্ৰেছ
১৯৮৫
চিলভিয়াছ কন্দপান
ভাৰতীয় জাতীয় কংগ্ৰেছ
১৯৯১
চিলভিয়াছ কন্দপান
ভাৰতীয় জাতীয় কংগ্ৰেছ
১৯৯৬
চিলভিয়াছ কন্দপান
ভাৰতীয় জাতীয় কংগ্ৰেছ
২০০১
কাৰেন্দ্ৰ বসুমতাৰী
স্বতন্ত্ৰ প্ৰাৰ্থী
২০০৬
কাৰেন্দ্ৰ বসুমতাৰী
বড়োলেণ্ড পিপলছ ফ্ৰণ্ট
২০১১
ৰখেশ্বৰ ব্ৰহ্ম
বড়োলেণ্ড পিপলছ ফ্ৰণ্ট
২০১৬
চৰণ বৰো
বড়োলেণ্ড পিপলছ ফ্ৰণ্ট
২০২১
চৰণ বৰো
বড়োলেণ্ড পিপলছ ফ্ৰণ্ট
২০২৬
চৰণ বৰো
বড়োলেণ্ড পিপলছ ফ্ৰণ্ট

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৬ চনৰ অসম বিধানসভা নিৰ্বাচনত বড়োলেণ্ড পিপলছ ফ্ৰণ্ট দলৰ প্ৰাৰ্থী চৰণ বৰোৱে বিজয় সাব্যস্ত কৰি এই সমষ্টিৰ বিধায়ক হিচাপে পুনৰ নিৰ্বাচিত হয়।

লগতে চাওক

ওদালগুৰি জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
ধীৰুবেন গোৰ্ধনভাই পেটেল

ধীৰুবেন গোৰ্ধনভাই পেটেল (, ২৯ মে' ১৯২৬ – ১০ মাৰ্চ ২০২৩) এগৰাকী ভাৰতীয় ঔপন্যাসিক, নাট্যকাৰ আৰু অনুবাদক আছিল৷

জীৱন

১৯২৬ চনৰ ২৯ মে’ত বৰোদা (বৰ্তমান গুজৰাটৰ বদোদৰা)ত বম্বে ক্ৰনিকলৰ সাংবাদিক গোৰ্ধনভাই পেটেল আৰু ৰাজনৈতিক কৰ্মী তথা সৰ্বভাৰতীয় কংগ্ৰেছ কমিটীৰ সদস্য গংগাবেন পেটেলৰ ঘৰত ধীৰুবেনে জন্মগ্ৰহণ কৰিছিল। তেওঁৰ পৰিয়ালটো আনন্দৰ ওচৰৰ ধৰ্মজ গাঁৱৰ। ডাঙৰ হৈ তেওঁ মুম্বাইৰ উপকণ্ঠ অঞ্চল ছাণ্টাক্ৰুজত বাস কৰিছিল। মুম্বাইৰ পদ্দাৰ স্কুলত ধীৰুবেন পেটেলে শিক্ষা গ্ৰহণ কৰিছিল। এলফিনষ্টন কলেজৰ পৰা তেওঁ উচ্চ শিক্ষা সমাপ্ত কৰে। তেওঁ ১৯৪৫ চনত ইংৰাজী কলা শাখাৰ স্নাতক আৰু ১৯৪৯ চনত ভৱন কলেজৰ পৰা স্নাতকোত্তৰ পৰীক্ষাত ঊত্তীৰ্ণ হয়৷ ১৯৬৩-৬৪ চনত তেওঁ ইংৰাজী অধ্যাপনা কৰিছিল আৰু পিছলৈ ভাৰতীয় বিদ্যা ভৱনত ইংৰাজী সাহিত্যৰ অধ্যাপনা কৰিছিল।

আনন্দ পাব্লিচাৰ্ছৰ সৈতে কম সময়ৰ বাবে তেওঁ কাম কৰে। ইয়াৰ পিছত ১৯৬৩-৬৪ চনত তেওঁ কল্কি প্ৰকাশন নামৰ এটা প্ৰকাশন প্ৰতিষ্ঠান প্ৰতিষ্ঠা কৰে। ১৯৬৬ চনৰ পৰা ১৯৭৫ চনলৈ গুজৰাটী আলোচনী সুধা সম্পাদনা কৰে। পৰৱৰ্তী সময়ত গুজৰাট সাহিত্য সভাৰ সভানেত্ৰী হিচাপে কাৰ্যনিৰ্বাহ কৰিছিল। ২০০৩―২০০৪ চনত গুজৰাটী সাহিত্য পৰিষদৰ সভানেত্ৰী হিচাপে কাৰ্যনিৰ্বাহ কৰিছিল৷ তেওঁৰ এখন নাটক ভৱনী ভৱৈক ছবিলৈ ৰূপান্তৰিত কৰা হৈছে।

২০২৩ চনৰ ১০ মাৰ্চত ৯৬ বছৰ বয়সত পেটেলৰ মৃত্যু হয়।

বঁটা

১৯৮০ চনত পেটেলে ৰঞ্জিতৰাম সুবৰ্ণ চন্দ্ৰক বঁটা লাভ কৰে। ১৯৮১ চনত কে. ১৯৯৬ চনত নন্দশংকৰ সুবৰ্ণ চন্দ্ৰক বঁটা আৰু দৰ্শক বঁটা লাভ কৰে। ২০০১ চনত আগন্তুক উপন্যাসৰ বাবে গুজৰাটী ভাষাৰ সাহিত্য অকাডেমী বঁটা লাভ কৰে।

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:গুজৰাটী ব্যক্তি
শ্ৰেণী:ভাৰতীয় নাৰী
শ্ৰেণী:মৃত ব্যক্তি
শ্ৰেণী:ঔপন্যাসিক
শ্ৰেণী:নাট্যকাৰ
শ্ৰেণী:অনুবাদক
পানী লতা

পানী লতা (বৈজ্ঞানিক নাম: Cissus repanda) এম্পেলিকেচি (Ampelicaceae) পৰিয়ালৰ অন্তৰ্ভুক্ত এবিধ প্ৰকাণ্ড আকাৰৰ আৰোহী গুল্ম৷ এই লতা প্ৰধানকৈ নামনি অসমৰ শালনি হাবিবোৰত পোৱা যায়৷ লতাডাল দুটুকুৰা কৰিলে বহু পৰিমাণৰ পানী ওলায়৷ হাবিত কাম কৰা মানুহে এই পানী খাই পিয়াহ পলুৱায় বুলি জনা যায়৷

বিৱৰণ

নতুনকৈ ওলোৱা কুমলীয়া অংশ নোমেৰে আবৃত৷ কাণ্ড কোমল, পৰ্য্যাপ্তভাৱে ছিদ্ৰ থাকে, পুৰঠ হ’লে মৌচাকৰ দৰে জালিযুক্ত সোপোকা হয়৷

পাত সৰল, দীঘ-পুতল ক্ৰমে প্ৰায় ১২ ছেমি আৰু ৭ ছেমি৷পাতৰ আকৃতি উপবৃত্তকাৰ আৰু গভীৰ ভাৱে হৃদয়াকাৰ হয়৷ পাত দেখিবলৈ কেতিয়াবা সপ্ত-কোণাকাৰ বালতিকাৰ, দন্তাকাৰ অথবা কৰতাকাৰ, হ্ৰস্ব কুশাগ্ৰী, পাতল, লোমবিহীন সিৰ সামান্য কেশযুক্ত হয়৷ পাতৰ আধাৰিত সিৰ ৫ ডাল, ইয়াৰে প্ৰথম সিৰ মূলতে শাখাযুক্ত, মাধ্যমিক সিৰ ৪-৬, খীণাকাৰ, সামান্যভাৱে ভাঁজখোৱা৷ পাত্ৰবৃণ্ড ৮-১৩ ছেমি দীঘল৷ উপপত্ৰ প্ৰায় স্বতন্ত্ৰ, কেশযুক্ত, দীৰ্ঘায়তাকাৰ, গোল আৰু কেতিয়বা কাঁচিৰ আকাৰৰ হোৱা দেখা যায়৷

পুষ্পক্ৰম পত্ৰাভিমুখ, কোমল,কেশপূৰ্ণ, সঘন ছত্ৰাকাৰ, সমশীৰ্ষাকাৰভাৱে খতিত, সৰ্বশেষৰ কক্ষত বিকশিত ছত্ৰবিন্যাসে নিচেই কমেও ২০ পাহ ফুল ধাৰণ কৰে৷ পুষ্পবৃন্ত প্ৰায় ৬ ছেমি দীৰ্ঘ, কামিহাড় ওলোৱা, কেশযুক্ত, বৃতি আৰু বৃতিকা ক্ষুদ্ৰাকাৰ৷

ফুলৰ বৰণ ৰঙচুৱাকৈ মুগা, চাৰি পহীয়া, উভয়লিংগী৷ পাহি ডিম্বাকাৰ, দীৰ্ঘয়তাকাৰ, শীৰ্ষবিন্দু মুণ্ডাকাৰ কেশযুক্ত৷ চকা-চাৰি লতিকা ধাৰী৷ ফল এক বীজধাৰী৷

তথ্যউৎস

শ্ৰেণী:উদ্ভিদজগত
শ্ৰেণী:অসমৰ উদ্ভিদ
প্ৰেমৰ ত্ৰিকোণীয় সূত্ৰ

প্ৰেমৰ ত্ৰিকোণীয়া সূত্ৰটো ৰ’বাৰ্ট জেফ্ৰ’ ষ্টাৰ্ণবাৰ্গ (জন্ম ১৯৪৯-) নামৰ মাৰ্কিন মনস্তত্ববিদজনে আগবঢ়োৱা প্ৰেমৰ সূত্ৰ৷ ষ্টাৰ্ণবাৰ্গৰ প্ৰেমৰ ত্ৰিকোণীয়া সূত্ৰ অনুসৰি ব্যক্তিগত প্ৰেমৰ বাবে প্ৰয়োজনীয় উপাদান তিনিটা হৈছে অন্তৰংগতা, শাৰীৰিক আকৰ্ষণ আৰু অংগীকাৰ।

অন্তৰংগতা (intimacy) - আসক্তি, ঘনিষ্ঠতা, সংযোগ আৰু বান্ধোনৰ অনুভৱ।
অনুৰাগ (শাৰীৰিক আকৰ্ষণ) (passion) - মৰমৰ বিনিময়ত মৰম পোৱাৰ হেঁপাহ আৰু যৌন আকৰ্ষণ।
অংগীকাৰ/প্ৰতিশ্ৰুতি (commitment) - কাৰোবাৰ সৈতে থকাৰ সিদ্ধান্ত লোৱা আৰু তেওঁৰ সৈতে সফলতা বা আঁচনিৰ চিন্তা ভগাই লোৱা।

প্ৰেমৰ বিভিন্ন স্তৰ আৰু বিভিন্ন প্ৰকাৰক এই তিনিটা উপাদানৰ জৰিয়েতেই ব্যাখ্যা কৰিব পাৰি। যেনে- প্ৰাপ্তবয়স্কৰ এক ৰোমাণ্টিক সম্বন্ধৰ বিকাশৰ লগে লগে প্ৰতিটো উপাদানৰ ওপৰত দিয়া গুৰুত্বৰ তাৰতম্য ঘটে। দুটা বা ততোধিক উপাদানৰ সলনি কেৱল এটা উপাদানৰ ভিত্তিত গঢ় লোৱা সম্পৰ্ক এটা বেছিদিন বৰ্তি থকাৰ সম্ভাৱনা কম।

প্ৰেমৰ প্ৰকাৰ

এই তিনিওটা উপাদানকে এটা ত্ৰিভুজৰ তিনিটা কোণত অৱস্থান কৰা বুলি ধৰিলে কাষৰ চিত্ৰত দেখুওৱাৰ দৰে যি সমন্ধত তিনিওটা উপাদান সমানে উপলব্ধ হয় সেই প্ৰেম সাৰ্থক বা সম্পূৰ্ণ সফল প্ৰেম হয় (চিত্ৰৰ কেন্দ্ৰত)৷ ষ্টাৰ্ণবাৰ্গৰ সূত্ৰানুসৰি যদি তিনিওটা উপাদানৰে কেৱল মাত্ৰ এটা বা এযোৰ উপাদান থাকে তেন্তে সি সম্পূৰ্ণ সফল প্ৰেম নহয়৷ সেই অনুসৰি তেওঁ ছয় ধৰণৰ সমন্ধৰ কথা উল্লেখ কৰিছে:

ক) কাৰোবাক ভাল লগা/বন্ধু্ত্ব (Liking/friendship) : কেৱল অন্তৰংগতা থাকিলেই কাৰোবাক ভাল লাগিব পাৰে৷ সাধাৰণতে ইয়াক প্ৰেম বা ভালপোৱাৰ সলনি বন্ধু্ত্ব বুলিহে ক’ব পাৰি৷

খ) সন্মোহন/অন্ধ প্ৰেম (Infatuated love): কেৱল অনুৰাগৰ বশবৰ্ত্তী হৈ অন্তৰংগতা বা প্ৰতিশ্ৰুতি নথকাকৈ কেৱল সন্মোহিত ভাৱে শাৰীৰিক সমন্ধ আদি গঢ়ি তোলা অৱস্থা৷

গ) সাৰশূন্য প্ৰেম (Empty love) : অন্তৰংগতা বা অনুৰাগ নথকাকৈ কেৱল প্ৰতিশ্ৰুতি থাকিলে তেনে সমন্ধক সাৰশূন্য প্ৰেম বুলি পাৰি৷ উদাহৰণ স্বৰূপে আগেয়ে কোনো চিনা-পৰিচয় নথকা পাত্ৰ-পাত্ৰীৰ মাজত যদি পৰিয়ালৰ লোকে বিবাহ কৰি (arranged marriage) দিয়ে৷ অৱশ্যে সাৰশূন্য প্ৰেম বহুক্ষেত্ৰত বিকশিত হৈ সম্পূৰ্ণ প্ৰেমলৈ পৰিৱৰ্তন হোৱাৰ সম্ভাৱনা বা উদাহৰণ নথকা নহয়৷

ঘ) ৰোমান্টিক প্ৰেম (Romantic love): সাধাৰণতে কৈশোৰ বা সদ্যযৌৱনপ্ৰাপ্ত সকলৰ মাজত বেছিকৈ দেখা যায় য’ত অন্তৰংগতা আৰু অনুৰাগ থাকে কিন্তু প্ৰতিশ্ৰুতি নেথাকে৷ এনে সমন্ধত শাৰিৰীক ঘনিষ্ঠতাৰ লগতে আৱেগিক ঘনিষ্ঠতাৰো সৃষ্টি হয়৷

ঙ) সাহচৰ্য/ সান্নিধ্য/অংশীদাৰী প্ৰেম (Companionate love): অনুৰাগবিহীনভাৱে হোৱা অন্তৰংগতা আৰু প্ৰতিশ্ৰুতিৰ পৰা সাহচৰ্য/ সান্নিধ্য/অংশীদাৰী প্ৰেমৰ জন্ম হয়৷ সাধাৰণতে এটা পৰিয়ালৰ সদস্যসকলৰ মাজত, আপোন বন্ধুবৰ্গ আদিৰ মাজত এনেধৰণৰ সমন্ধৰ উপস্থিতি লক্ষ্য কৰা যায়৷ এইধৰণৰ প্ৰেমৰ শাৰিৰীক সমন্ধ বা যৌনাকৰ্ষণ নেথাকে৷

চ) অঁকৰা প্ৰেম বা মূৰ্খ প্ৰেম (Fatuous love): এই ধৰণৰ সমন্ধত অন্তৰংগতা বিহীনভাৱে কেৱল অনুৰাগ আৰু প্ৰতিশ্ৰুতিৰ উপস্থিতি দেখা যায়৷ সাধাৰণতে এনে প্ৰেমত বহুতেই ঠগ প্ৰৱঞ্চনাৰ সন্মূখীন হয়৷

তথ্য সংগ্ৰহ

গ্ৰন্থ সংযোগ

শ্ৰেণী:দৰ্শন
স্থূলপোষকসমূহৰ তালিকা

জীৱৰ দেহক অধিক মাত্ৰাত প্ৰয়োজন হোৱা পুষ্টিকাৰকবোৰক স্থূলপোষক বুলি কোৱা হয়। ইয়াক তুলনামূলকভাবে অধিক পৰিমাণে (গ্ৰামত বা আউন্সত) সেবন কৰা হয়। ইয়ৰ প্ৰাথমিক কাম হ'ল শক্তি উৎপাদন বা শৰীৰৰ বৃদ্ধি বা মেৰামতি। উদাহৰণ হ'ল কাৰ্ব'হাইড্ৰেট, চৰ্বী, প্ৰোটিন আৰু পানী।

শক্তি প্ৰদান কৰা স্থূলপোষক

শক্তি প্ৰদান কৰা তিনিবিধ প্ৰধান স্থূলপোষক হৈছে: কাৰ্ব'হাইড্ৰেট, প্ৰোটিন, আৰু লিপিড।

কাৰ্ব'হাইড্ৰেট

Glucose
Sucrose
Ribose
Amylose starchৰ এটা প্ৰধান উপাদান
Amylopectin
Maltose
Galactose
Fructose
Lactose

প্ৰ'টিন

এমিন এচিড

Standard amino acids
Alanine
Arginine
Aspartic acid (aspartate)
Asparagine
Cysteine
Glutamic acid (glutamate)
Glutamine
Glycine
Histidine
Isoleucine (branched chain amino acid)
Leucine (branched chain amino acid)
Lysine
Methionine
Phenylalanine
Proline
Serine
Threonine
Tryptophan
Tyrosine
Valine (branched chain amino acid)

চৰ্বী

চেচুৰেটেড ফেট

Butyric acid (C4)
Caproic acid (C6)
Caprylic acid (C8)
Capric acid (C10)
Lauric acid (C12)
Myristic acid (C14)
Pentadecanoic acid (C15)
Palmitic acid (C16)
Margaric acid (C17)
Stearic acid (C18)
Arachidic acid (C20)
Behenic acid (C22)
Lignoceric acid (C24)
Cerotic acid (C26)

মনচেচুৰেটেড ফেট

Myristol
Pentadecenoic
Palmitoyl
Heptadecenoic
Oleic acid
Eicosen
Erucic acid
Nervonic acid

পলিচেচুৰেটেড ফেট

Linoleic acid (LA) - an essential fatty acid
α-Linolenic acid (ALA) - an essential fatty acid
Stearidonic acid (SDA)
Arachidonic acid (ETA)
Timnodonic acid (EPA)
Clupanodonic acid (DPA)
Cervonic acid (DHA)

অত্যাৱশ্যকীয় ফেটি এচিড

These two essential fatty acids are the starting point for other important omega-acids (e.g. DHA, EPA)
α-Linolenic acid ALA (18:3) Omega-3 fatty acid
Linoleic acid LA (18:2) Omega-6 fatty acid

শক্তি প্ৰদান নকৰা স্থূলপোষক

শক্তি প্ৰদান নকৰা দুবিধ প্ৰধান স্থূলপোষক হৈছে: পানী, আৰু খাদ্যজ আঁহ।

পানী

পানী হৈছে এক প্ৰকাৰৰ স্বচ্ছ জুলীয়া পদাৰ্থ। অক্সিজেনৰ এটা আৰু হাইড্ৰ’জেনৰ দুটা পৰমাণু লগ লাগি পানীৰ অণু গঠন হয়। পানীয়ে কোনো কেল’ৰি বা শক্তিৰ যোগান নধৰিলেও সকলো জীৱকে বিশুদ্ধ বা সুৰক্ষিত খোৱাপানীৰ প্ৰয়োজন।

আঁহ

শাক-পাচলি আৰু ফল-মূলত খাদ্যজ আঁহ পোৱা যায়। ই পাচন তন্ত্ৰৰ বাবে অতি দৰকাৰী উপাদান।

তথ্য সংগ্ৰহ

শ্ৰেণী:পৰিপুষ্টি
মেগিষ্টো (শ্ৰুতিকথা)

মেগিষ্টো (প্ৰাচীন গ্ৰীক: Μεγιστώ) গ্ৰীক শ্ৰুতিকথাৰ কিছুমান বিৱৰণ অনুসৰি কেলিষ্টোৰ আন এটা ৰূপ, জিউছৰ দ্বাৰা আৰ্কাছৰ মাতৃ। তেওঁক ইনাকাছৰ কন্যা থেমিষ্টো বুলিও কোৱা হৈছিল। থেমিষ্টো নদী দেৱতা ইনাকাছৰ কন্যা আৰু জিউছৰ দ্বাৰা আৰ্কাছৰ মাতৃ আছিল। আন কিছুমান বিৱৰণীত আৰ্কাছৰ সাধাৰণ জন্মদাত্ৰী মাতৃৰ নাম লাইকানৰ কন্যা কেলিষ্টো নাইবা চেটিয়াছৰ কন্যা মেগিষ্টো বুলি কোৱা হৈছিল, দুয়োগৰাকী মহিলা আৰ্কাডিয়ান ৰাজকীয় পৰিয়ালৰ সদস্য আছিল।

পৰিয়াল

মেগিষ্টো ৰাজকীয় তেজৰ আছিল কাৰণ তেওঁৰ পিতৃ আৰ্কাডিয়াৰ ৰজা লাইকায়নৰ পুত্ৰ চেটিয়াছ আছিল।

শ্ৰুতিকথা

কেলিষ্টোৰ দৰেই মেগিষ্টোৱেও তেওঁৰ দৰেই ভাগ্যৰ সন্মুখীন হ’বলগীয়া হৈছিল য’ত তাইও ভালুকলৈ ৰূপান্তৰিত হৈছিল। তাইৰ পিতৃ চেটিয়াছক আকাশত আঁঠু লোৱা মানুহ হিচাপে প্ৰতিনিধিত্ব কৰা হৈছে কাৰণ তেওঁ যেন এটা আঁঠুত ভৰ দি তেওঁৰ কন্যাৰ ভাগ্যৰ বাবে বিলাপ কৰি আছে আৰু হাত দুখন মেলি স্বৰ্গলৈ তুলি লৈ দেৱতাসকলক তাইক নিজৰ ওচৰলৈ ঘূৰাই পঠিয়াবলৈ অনুৰোধ কৰিছে।

তথ্য সংগ্ৰহ

Smith, William. (1870). Dictionary of Greek and Roman Biography and Mythology. London: Taylor, Walton, and Maberly.
শ্ৰেণী:গ্ৰীক কিংবদন্তি
চাউল

চাউল হৈছে অৰাইজা ছেটিভা (Oryza sativa, এছিয়ান ধান) বা সচৰাচৰ কম ব্যৱহাৰ হোৱা অৰাইজা গ্লেবেৰিমা (Oryza glaberrima, আফ্ৰিকান ধান) নামৰ ঘাঁহজাতীয় উদ্ভিদ প্ৰজাতিৰ বীজ। বনৰীয়া ধান শব্দটো সাধাৰণতে খেতিৰ বাবে উপযুক্ত জিজানিয়া (Zizania) আৰু পোৰ্টেৰেচিয়া (Porteresia) গণৰ প্ৰজাতিসমূহৰ বাবে ব্যৱহাৰ কৰা হয়, অৱশ্যে এই শব্দটো অৰাইজা গণৰ আদিম বা খেতি নকৰা প্ৰকাৰসমূহৰ বাবেও ব্যৱহাৰ কৰা হ'ব পাৰে।

খাদ্য শস্য হিচাপে, ঘৰুৱা চাউল হৈছে বিশ্বৰ মানৱ জনসংখ্যাৰ আধাতকৈও অধিক লোকৰ বাবে বিশেষকৈ এছিয়া আৰু আফ্ৰিকাৰ সৰ্বাধিক ব্যৱহৃত মুখ্য খাদ্য। কুঁহিয়াৰ (১.৯ বিলিয়ন মেট্ৰিক টন) আৰু মাকৈ (১ বিলিয়ন মেট্ৰিক টন)ৰ পিছত ই হৈছে বিশ্বব্যাপী তৃতীয় সৰ্বাধিক উৎপাদিত (চাউল, ২০১৪ চনত ৭৪১.৫ মিলিয়ন মেট্ৰিক টন) কৃষিজাত সামগ্ৰী। যিহেতু কুঁহিয়াৰ আৰু মাকৈ শস্যৰ বৃহৎ অংশ মানুহৰ ব্যৱহাৰৰ বাহিৰেও আন উদ্দেশ্যৰ বাবে ব্যৱহাৰ কৰা হয়, সেয়ে মানুহৰ পুষ্টি আৰু কেলৰি গ্ৰহণৰ ক্ষেত্ৰত চাউল হৈছে আটাইতকৈ গুৰুত্বপূৰ্ণ খাদ্য শস্য। মানুহে বিশ্বজুৰি গ্ৰহণ কৰা কেলৰিৰ এক-পঞ্চমাংশতকৈ অধিক কেলৰি চাউলৰ পৰা আহৰণ কৰে। বিশ্বত বিভিন্ন প্ৰকাৰৰ চাউল পোৱা যায় আৰু ইয়াৰ ৰন্ধন প্ৰণালীও অঞ্চলভেদে পৃথক হোৱাৰ দেখা যায়।

]]ৰ সৰু ফুল
ধান খেতি কৰাৰ পৰম্পৰাগত পদ্ধতি হৈছে কঠীয়া ৰোপণ কৰাৰ সময়ত বা পিছত পথাৰ প্লাৱিত কৰা। এই সৰল পদ্ধতিৰ বাবে সুন্দৰ জলসিঞ্চন পৰিকল্পনাৰ প্ৰয়োজন যদিও ই অপতৃণ আৰু কীট−পতংগৰ বিকাশ হ্ৰাস কৰে। ধান খেতিৰ বাবে পথাৰ প্লাৱিত কৰাটো বাধ্যতামূলক নহয় যদিও, জলসিঞ্চনৰ আন সকলো পদ্ধতিৰ বাবে উদ্ভিদৰ বিকাশৰ সময়ত অপতৃণ আৰু কীট−পতংগ নিয়ন্ত্ৰণৰ ব্যৱস্থা আৰু মাটিৰ উৰ্বৰতা বৃদ্ধি কৰাৰ বাবে এক পৃথক পদ্ধতিৰ প্ৰয়োজন হয়।

সাধাৰণতে বাৰ্ষিক উদ্ভিদ হিচাপে ইয়াৰ খেতি কৰা হয়, যদিও ক্ৰান্তীয় এলেকাত ই বহু−বাৰ্ষিক উদ্ভিদ হিচাপেও জীয়াই থাকিব পাৰে আৰু ৩০ বছৰলৈকে শস্য উৎপাদন কৰিব পাৰে। কম শ্ৰমিক ব্যয় আৰু উচ্চ বৰষুণ থকা দেশ আৰু অঞ্চলৰ বাবে ধান খেতি উপযুক্ত, কিয়নো এই খেতি কৰাৰ বাবে অধিক শ্ৰম আৰু পৰ্যাপ্ত পানী অতি প্ৰয়োজনীয়। অৱশ্যে, পানী নিয়ন্ত্ৰণকাৰী প্ৰণালী ব্যৱহাৰ কৰি থিয় পাহাৰ বা পাহাৰীয়া এলেকাতো ইয়াৰ খেতি কৰিব পাৰি। যদিও ইয়াৰ মূল প্ৰজাতিবোৰ এছিয়া আৰু আফ্ৰিকাৰ কিছুমান অংশৰ স্থানীয়, তথাপিও বিশ্বব্যাপী বহুতো সংস্কৃতিত শতিকা জুৰি হোৱা বাণিজ্য আৰু ৰপ্তানিৰ বাবে সেইবোৰতো বৰ্তমান ই সাধাৰণ খেতিলৈ ৰূপান্তৰ হৈ পৰিছে।

ব্যৱহাৰ

চাউলৰ পৰা বিভিন্ন খাদ্য প্ৰস্তুত কৰা হয় :
ভাত
চিৰা
সান্দহ
আখৈ
খাও ৰুম বা হু-ৰুম
কোমল চাউল
পোলাও
বিভিন্ন ধৰণৰ পিঠা
বিভিন্ন মিঠাই
সুৰা ইত্যাদি।

অন্য ব্যৱহাৰ

মধ্যযুগীয় ইছলামিক গ্ৰন্থসমূহত এই উদ্ভিদ চিকিৎসা পদ্ধতিত ব্যৱহাৰ কৰাৰ কথা উল্লেখ আছে।

চাউলৰ শ্বেতসাৰ প্ৰসাধনী পাউডাৰ হিচাপে আৰু কাপোৰ ধোৱাত ব্যৱহাৰ কৰা হয়।

তথ্য সংগ্ৰহ

শ্ৰেণী:শস্য
শ্ৰেণী:খাদ্য